Hyvät katsojat! Tervetuloa mukaan Herra käyttää lääkäriä -ohjelmaan!
Olemme näissä jaksoissa käsitelleet vitamiineja, hivenaineita -
ja antioksidantteja.
Olen perustellut, että normaali suomalainen terve aikuinen -
ei tarvitse mitään purkista, -
vaan syömällä pelkkää tavallista perusruokaa pärjää ihan hyvin.
Sitten on poikkeustapauksia, joita käsitellään aina tapauskohtaisesti.
Olisihan kummallista, jos Jumala olisi luonut niin huonon maailman,-
että sitä täytyisi purkista täydentää, jotta pysyisi hengissä.
Tässä jaksossa puhutaan A-vitamii- nista ja joistakin B-vitamiineista.
Mistä se A-vitamiini tuli? Ei se ole sen kummallisempaa -
kuin että se oli ensimmäinen vitamiini, -
jonka rakenne ja vaikutus selvitettiin.
Siitä vitamiinien nimeäminen aloitettiin. Siksi A-vitamiini.
A-vitamiinin puutoksen aiheuttamista taudeista -
ihmiset ovat aina kärsineet.
Kuivaa silmäsairautta ja hämäräsokeutta on esiintynyt -
jo tuhansia vuosia sitten egyptiläisten dokumenttien mukaan.
Ns. Ebersin papyruksessa (1550 eKr.) kuvataan, -
että Egyptissä käytettiin härän maksasta tehtyä uutetta -
silmäsairauden torjumiseen.
Taudin syy oli kuitenkin tuntematon 1900-luvun alkupuolelle saakka.
Nämä ovat aika uusia asioita.
A-vitamiini onnistuttiin syntetisoimaan eli valmistamaan -
vasta vuonna 1947.
Vitamiinipuutosten sairaudet ovat vasta äskettäin selvinneet.
Kaukoidässä työskennellyt alankomaalainen lääkäri -
Christiaan Eijkman (1858-1930) -
havaitsi ensimmäisenä v. 1888, -
että jonkin ravintotekijän puute aiheutti -
Beriberi-tyyppisen taudin (B1-vitamiinin puute).
Englantilainen biokemisti päätteli vuonna 1906, -
että lapsilla yleinen riisitauti oli puutostauti.
Lisäksi keripukkia (C-vitamiinin puutos) arveltiin puutostaudiksi.
On mielenkiintoista, jos ajatellaan raamatullisesti, -
vedenpaisumuksen jälkeen tuli kurja ilmasto, jääkausi, jatkuvat sateet.
Ei voitu viljellä kasviksia siinä määrin kuin nykyään.
Ihmisille annettiin lupa syödä lihaa.
Aurinko ei paistanut ja oli D-vitamiinin puutosta.
Ns. luolaihmiset pakenivat luoliin kurjaa säätä pakoon -
vedenpaisumuksen jälkeen ja näyttivät riisitautisilta köntyksiltä.
Vitamiinien puutteesta johtuvia häiriöitä on selvitetty -
aiemmin lähinnä eläinkokeilla. Eläimet saivat yksipuolista ruokaa -
ja katsottiin, mikä ruoka korjasi niillä esiintyviä vaivoja.
Vielä nykyäänkin aika ikävä ja yleinen kuivasilmäisyys -
kehitysmaissa johtuu A-vitamiinin puutteesta.
Ennen syyksi arveltiin toistuvia tulehduksia/kyynelnesteen vähyyttä.
Sarveiskalvovaurioita ei ymmärretty A-vitamiinipuutokseksi.
Tutkija C. E. Bloch selvitti taudinkuvan vasta vuonna 1918.
Siihen liittyvät hämäräsokeus ja iho-oireet.
A-vitamiini onkin tärkeä vitamiini, antioksidantti, rasvaliukoinen.
Se on ensisijaisesti tärkeä epiteeli- eli pintakudoksille -
ja näkötoiminnolle tarpeellinen ravinnon lisäaine.
Ihohan on ihmiselimistön suurin elin.
Vitamiinit jaetaan ominaisuuksiensa perusteella 2 ryhmään: -
vesi- ja rasvaliukoisiin. Edelliset sisältävät typpeä, -
jälkimmäiset eivät.
A-vitamiinia on rasvaliukoisuuden takia esim. maitorasvassa.
Tiedämme, että D-vitamiinipuutos aiheuttaa riisitaudin -
ja lisäksi muita kalkkiaineen- vaihdunnan häiriöitä.
Eräitä vitamiineja saadaan ravinnosta esiasteina, -
jotka muuttuvat vasta elimistössä varsinaisiksi vitamiineiksi -
ja vaikuttaviksi aineiksi. 1920-luvulla havaittiin, -
että A-vitamiini kasveissa liittyy keltaiseen tai punaiseen väriin.
Tämä johti A-vitamiinin esiasteiden löytämiseen kasveista.
Ihminen saakin A-vitamiinia sekä eläin- että kasvisravinnosta.
Eläinravinnossa on valmista A-vitamiinia -
ja kasvisravinnossa on sen esiasteita eli karoteeneja, -
joista beetakaroteeni oli siis tärkein.
A-vitamiinin puute aiheuttaa tietynlaisen taudinkuvan.
A-vitamiinin puute raskauden aikana voi aiheuttaa -
sikiön luuston kehityksen hidastumista -
ja siitä aiheutuvia keskushermosto- vaurioita.
Vesipään kehittyminen on mahdollinen, mutta harvinaista.
Lapsilla se voi aiheuttaa henkisen ja ruumiillisen kasvun hitautta.
Luissa ja hampaissa voi olla kasvuhäiriöitä.
Jos lapsilla on A-vitamiinipuutos, tuhkarokko ja muut tartuntataudit -
ovat tavallista vakavampia, kuten kehitysmaissa tuppaa olemaan.
Meillä ei tuhkarokkoa ole, koska rokotuskattavuus on hyvä.
Varsinainen katastrofi olisi, jos rokotuksia ei otettaisi.
Meilläkin kuolisi vähintään 1 lapsi tuhannesta tuhkarokkoon, -
vaikka täällä kyllä saa tarpeeksi A-vitamiinia.
A-vitamiinin puutteesta lapsille ja aikuisille tulee hämäräsokeutta.
Samalla näön mukautuminen valoisasta hämärään hidastuu.
Jos puutosta on, silmät kuivuvat ja sidekalvot punoittavat.
Jos A-vitamiinipuutos on kova, vähitellen kuivumista tulee -
myös sarveiskalvolle. Siitä tulee samea, epätasainen, -
jopa läpinäkymättömäksi arpeutunut, mitä näkee lähinnä kehitysmaissa.
Myös syljen eritys voi vähentyä.
Suun kuivuminen on kiusallinen monille iän mukana tuleva vaiva, -
mutta A-vitamiinin puute voi siihen vaikuttaa.
Naisilla emättimen limakalvo voi kuivua -
ja virtsateiden limakalvomuutosten takia virtsassa voi olla märkää.
Puutos aiheuttaa ihon kuivumista, hilseilyä, -
karheutta, etenkin hartioissa ja kyynärvarsien ulkosivuilla.
A-vitamiinin puutteesta vaurioitu- neet iho ja limakalvot -
sekä muu epiteelikudos on myös normaalia herkempi tulehduksille.
Mikä on A-vitamiinin päivittäinen tarve?
Se on aikuisella noin 1 mg.
Ihminen saa sitä kyllä riittävästi normaalista ravinnosta.
Mistä sitä sitten saa? Tärkeimmät A-vitamiinilähteet ovat -
maitorasva, maksasta valmistetut ruoat.
Jonkin verran sitä on myös munuaisissa ja eläinrasvassa.
A-vitamiiniksi elimistössä muuttuvia karoteeneja saadaan -
mm. porkkanoista ja kaikista keltaisista juureksista, -
vihanneksista ja hedelmistä.
Margariiniin alettiin lisätä A-vitamiinia jo 30-luvulla, -
ettei saanti olisi alentunut margariinin korvatessa voin käyttöä.
Pikkulapsilla on käytetty ennaltaehkäisyyn -
D-vitamiiniin yhdistettyä A-vita- miinia päivittäin annosteltuna.
A-vitamiinien puutoksen aiheuttamat vauriot sikiökaudella -
paranevat yleensä vaikeita silmämuutoksia lukuun ottamatta -
10-20-kertaisilla annoksilla.
Vaikeissa tapauksissa hoito voi kestää jopa 3-4 kk.
Ennen syötettiin kuuluisaa kalanmaksaöljyä, -
joka usein oli härskiintynyttä ja pahanmakuista.
Nykyään A-vitamiinia annetaan synteettisenä -
tavallisesti E-vitamiiniin yhdistettynä.
A-vitamiinista on huomattava, että se voi aiheuttaa haittaa -
liiallisina määrinä. Puutos on siis ongelma, -
liian suuri annos on ongelma. Kaikkea pitäisi saada sopivasti -
ja oikeassa suhteessa muihin kivennäisiin, vitamiineihin -
ja antioksidantteihin. Meillä liiallisen A-vitamiinin haittoja -
ei esiinny juuri koskaan normaalin ravinnon seurauksena.
Siihen tarvittaisiin monikymmen- kertainen vitamiiniannos, -
kuten esim. joillakin Huippuvuorten retkeilijöillä kävi.
He söivät lähes päivittäin jääkarhun maksaa, -
joka sisältää valtavasti A-vitamiinia. Niille tuli ongelma.
Sitä ei tarvitse pelätä, että sitä normaalista ruoasta tulisi liikaa.
Tosin joitakin haittavaikutuksia pelättiin -
1900-luvun loppupuolella eli 30 vuotta sitten, -
jolloin tuli määräys A-vitamiinin välttämisestä raskaina oleville.
Pelättiin sikiön epämuodostumia.
Silloin liiallisen A-vitamiinin pelko johtui siitä, -
että sikojen tehokasvatuksessa oli silloin alettu antaa porsaille -
varmuuden vuoksi A-vitamiinia.
Sitä tuli vähän liikaa maksalaatikoihin.
Syksyllä 1989 Lääkintöhallitus varoitti, -
että raskaana olevat eivät saisi käyttää A-vitamiinia liikaa.
A-vitamiinista on tehty myös mielenkiintoisia lääkkeitä.
Sen kemiallisia johdannaisia, kuten tretinoiinia ja isotretinoiinia -
on käytetty mm. aknetaudin hoidossa hyvällä menestyksellä.
Roaccutan on hyvin vaikeassa aknessa tosi hyvä lääke, -
mutta siinä on raskauden aikana sikiön vaurioitumisriski.
Siinä on oltava varovainen. Se on vaarallisin lääkkeemme -
tällä hetkellä raskauden aikana nautittuna.
Mihin A-vitamiinia voisi kätevästi hyödyntää?
Koska se on ihon, limakalvojen, silmien hyvä lääke, -
niin pinnallisesti sitä voi käyttää varsin turvallisesti -
ja siitä on hyötyä. Esim. talvella nenän kuivumiseen/karstottumiseen -
voidaan käyttää öljyä sisältävää hyvää ja kätevää nenäsumutetta.
A-vitamiininenätipat tai sumute ehkäisevät kuivan ilman, -
varsinkin pakkasilman, aiheutta- maa nenän limakalvojen kuivumista.
Sitä voi käyttää ns. limakalvon surkastuman tai hajunenän hoitoon.
Suihkutettava A-vitamiini korjaa ja elvyttää, parantaa -
näivettynyttä limakalvoa. Sen mentoli viilentää ja raikastaa.
Oliiviöljy kosteuttaa ja irrottaa karstaa limakalvoilta.
A-vitamiininenäsumute on hyvin kätevä, varsinkin talvella.
Sitten on A-vitamiini-ihovoide, emulsiovoide.
Elimistö tarvitsee A-vitamiinia mm. ihon/limakalvojen kunnossapitoon.
A-vitamiiniemulsiovoide on hoitava ja elvyttävä.
Hajustettu ja pehmeä emulsiovoide soveltuu hyvin -
päivä- ja käsivoiteeksi kuivalle iholle. Hyvin kätevä ihonhoitoon.
Sitten on silmien kutina, kuumotus ja väsyminen -
tai hiekkaisuuden ja roskaisuuden tunne silmissä.
Siihen voi saada apua käyttämällä A-vitamiinisilmävoidetta.
Se vahvistaa kyynelkalvoa, joka suojaa ja kosteuttaa silmää -
ja suojaa silmän pintaa. Se soveltuu erityisesti yökäyttöön.
Jos näitä silmäoireita on, A-vitamiinisilmävoidetta kannattaa -
laittaa juuri illalla. Muuten se voi vähän samentaa näköä, -
jos sitä laittaa päiväksi.
A-vitamiini on lisäksi yksi ihmisen tarvitsemista -
rasvaliukoisista vitamiineista ja tärkeä näkökyvylle siis myös -
ja luuston kasvulle, kuten jo totesin.
A-vitamiini on oikeastaan yleisnimitys -
usealle saman biologisen aktiivi- suuden omaavalle molekyylille.
Tavallisin A-vitamiinimuoto on sen alkoholimuoto eli retinoli.
Siitä syntyy elimistössä aldehydiä, retinaalia ja retinolihappoa.
Se on siis välttämätöntä hämärässä näkemiselle.
Silmän verkkokalvon sauvasoluissa on rodopsiinia.
Se reagoi herkästi valoon.
Rodopsiini muodostuu proteiinista ja retinaalista.
A-vitamiinin puutoksessa näkökyky heikkenee.
Erittäin vaikea puutos voi johtaa jopa sokeuteen.
Valitettavasti sen puutteesta johtuvaa sokeutta esiintyy -
melko paljon 3-4-vuotiailla kehitysmaissa.
Tämä on skandaali. Se olisi niin helppo korjata.
On tosi surullista, että tätä esiintyy paljon.
Sille on kyllä yritetty tehdä jotakin.
Sitten tuohon näköön liittyvä asia. Rodopsiini on -
silmän sauvasolujen näköpurppura, joka koostuu opsiiniproteiinista -
ja siihen kiinnittyneestä A-vita- miinista syntyneestä retinaalista.
Jännää, että retinaalimolekyyli absorboi valoa tehokkaammin -
juuri 500 nanometrin alueella eli näkyvän valon tuloalueella.
Tässäkin näkyy Jumalan viisaus. Aurinko lähettää juuri sitä valoa,-
mitä tarvitsemme näkemiseen. Silmässä on juuri oikea molekyyli, -
joka on suunniteltu ottamaan se vastaan. Suurta nerokkuutta!
Vähän samoin kuin korvassa on vastaanotin -
ja näitä korvan juonteita on usein ihmetelty ja naureskeltu, -
että tämä on jäänne siltä ajalta, kun olimme apinan serkkuja.
Näin ei ole. Kaikki juonteet on suunniteltu vastaanottamaan -
juuri puhevoimakkuudella tulevaa ääniviestiä.
Juonteet korostavat puheen ominaisuuksia -
ja poistavat taustamelua. Hyvin tarkkaan suunniteltu lautasantenni!
Se on nimenomaan tehty siksi, että voimme kuunnella paljon puhetta.
Kaikkialla luomakunnassa on siis Jumalan nerokasta designia.
Siellä ei ole mitään hölmöä. Jos sanotaan sen periytyvän esi-isiltä, -
niin ei vaan tiedetä, mistä puhutaan.
Meillehän tulee normaalisti valveilla ollessa silmään -
1 000 miljoonaa fotonia/sek. Ne osuvat vastaanottimiin, -
jossa yksi A-vitamiinimolekyylin muoto hiukan muuttuu.
Se saa aikaan näkösignaalin mene- misen aivoihin, että voimme nähdä.
Sitten toinen entsyymi muuttaa sen takaisin, jotta näkeminen jatkuu.
Satumaisen nerokas systeemi, josta tiedetään jotain, ei kaikkea, -
mutta tiedetään, että suunnittelu on nerokasta.
A-vitamiini vaikuttaa siis myös luuston rakentumiseen -
sekä erilaistuvien ja nopeasti kasvavien ja uusiutuvien -
epiteelikudosten muodostumiseen. Kuten aiemmin on todettu, -
niillä on merkitystä myös anti- oksidanttijärjestelmässä.
No, porkkanan beetakaroteeni muuttuu elimistössä A-vitamiiniksi.
Beetakaroteenien runsas saanti ruoasta -
tai ravintoainevalmisteista ei aiheuta koskaan -
A-vitamiinin liikasaantiin liittyviä myrkytysoireita.
Porkkanoita saa syödä niin paljon kuin huvittaa. Vaaraa ei ole.
Pitkäaikainen porkkanan syönti kilokaupalla päivässä -
voi aiheuttaa ihon kellertymistä, mutta se on toki vaaraton ilmiö.
No, mikä on A-vitamiinin tarve eli saanti?
Se on meillä aika hyvin suositusten mukainen -
eli noin vajaa 1 mg/vrk.
Naisilla 690 mikrogrammaa ja miehillä 963 mikrogrammaa/vrk -
retinoliekvivalentteina tutkimuksen mukaan.
Meillä miehet saavat suurimman osan A-vitamiinista liharuoista -
ja naiset kasviksista. Kasviksissa sitä ei ollut valmiina, -
vaan se on esiasteena eli karoteenina.
Syödystä karoteenista vain n. 10 % muuttuu elimistössä A-vitamiiniksi.
A-vitamiinia on tietysti paljon maksassa, maksalaatikossa, -
porkkanassa, lehtikaalissa, täysmaidossa ja esim. persikassa.
Sitä kyllä tulee riittävästi.
Sitä ei tarvitse ravintolisänä ottaa.
Sitten jokunen sana vielä B-vitamiineista.
Nyt mennään vesiliukoisiin vitamiineihin.
A-vitamiinihan oli rasvaliukoista. B-vitamiinit ovat vesiliukoisia.
Niillä on hyvin tärkeä tehtävä solujen aineenvaihdunnassa.
Vaikka nimet ovat samanlaisia. Koko 8-sarja on B-vitamiineja, -
ne ovat silti rakenteeltaan ja kemiallisesti täysin erilaisia.
Niitä on usein kyllä samoissa ruoka-aineissa.
Käytettävässä B-vitamiinilisässä on -
yleensä kaikkia kahdeksaa B-vitamiinia.
Yksittäisiä kutsutaan B1, B2, B3 jne.
Jokainen B-vitamiini on keskeinen aineenvaihdunnan koentsyymi -
eli "venttiilikansi" moottoriin, -
jota ilman solun nanokonemoottori ei toimi.
Tai se toimii lähtöaineena, jolla tuotetaan -
tärkeä aineenvaihduntakoneen osa.
Miksi B-sarjasta sitten puuttuu numeroita?
Ne kuuluvat aineille, joiden ennen luultiin toimivan vitamiineina, -
mutta sitten todettiin, että ne eivät ole välttämättömiä, -
tai elimistö pystyy tekemään niitä itse.
Puuttuvat numerothan ovat 4, 8, 10 ja 11.
Jos joku ihmettelee, miksei näitä ole, se johtuu siitä, -
että ne eivät olleetkaan todellisuudessa vitamiineja.
No, onko B-vitamiineilla haittavaikutuksia, kuten todettiin, -
että tietyillä rasvaliukoisilla on.
Ei siinä mielessä samassa määrin.
Vesiliukoisina ne poistuvat virtsan mukana helposti.
Niillä voi olla kyllä ohimeneviä sivuvaikutuksia jättiannoksina.
Jättiannokset voivat aiheuttaa levottomuutta, pahoinvointia -
ja unettomuutta. Näitä sivuvaikutuksia tulee lähes poikkeuksetta -
vain lisäravinteista, ei ruoasta.
B-vitamiinin lähteitä ovat alkuperäiset jalostamattomat ruoat.
Sanoin aiemmassa jaksossa, että jalostaminen on oikeastaan -
ruoan tärvelemistä, koska siitä poistetaan arvokkaat aineet.
Jalostetut hiilihydraatit, kuten sokeri ja käsitelty jauho, -
ns. ydinvehnäjauho, ovat köyhiä ja aika mitättömiä tuotteita -
ja suorastaan haitallisia. Tämän takia lainsäädäntö edellyttää -
useissa maissa palauttamaan valkoisiin jauhoihin käsittelyn jälkeen
tiamiinia, riboflaviinia, niasiinia ja foolihappoa -
eli B1-, B2-, B3- ja B9-vitamiineja.
Vähän hassua, että ensin työläästi pois -
ja sitten lain vaatimuksesta takaisin.
B-vitamiinia on runsaasti lihassa, esim. kalkkunassa, tonnikalassa -
ja maksassa. Muita hyviä B-vitamiininlähteitä?
Mm. pavut, vihannekset, täysjyvä- tuotteet -
(jyvän kuoressa on kaikki arvokas), peruna, banaanit.
Joskus on alkoholia, varsinkin olutta, mainostettu -
hyväksi B-vitamiinin lähteeksi. Asia on juuri päinvastoin.
Oluen alkoholi estää -
B1-, B2-, B3-, B7- ja B9-vitamiinin imeytymisen.
Tämän takia alkoholisteilla on ongelmia, -
koska alkoholi estää mainittujen B-vitamiinien imeytymisen.
Oluen ja muunkin alkoholin runsas nauttiminen aiheuttaa -
B-vitamiinipuutteen kaikkine siihen liittyvine, -
hyvinkin vakavine oireineen ja sairauksineen.
B12-vitamiini on erityistapaus, johon palaamme.
Sitä ei saa kasviksista, mikä aiheuttaa vegaaneille ongelman.
Voin mainita, että usein merkataan tiettyjen tuotteiden sisältävän -
B12-vitamiinia, muttei se välttämättä tarkoita, -
että siitä olisi ihmiselle mitään hyötyä. Kriittistä suhtautumista -
väitteisiin elintarvikkeiden sisältämistä B12-vitamiineista!
Usein B-vitamiineja myydään ihmeaineina.
Niitä lisätään energiajuomiin ja sanotaan, -
että B12-vitamiinia sisältävällä juomalla seilaat päivän energisenä -
ja intoa puhkuen. Meille voidaan uskotella mitä satuja vaan.
Ei se tietenkään niin ole. Myyntiväitteitä on kaikenlaisia.
B:tä voidaan joskus tarvita, koska se ei ehkä aina imeydy hyvin, -
jos tulee ikää. Tärkeää on, että diabeteksessa -
kannattaa ottaa B1-vitamiinilisää.
Jos diabetes ei ole tasapainossa, virtsan kautta voi erittyä B1:tä -
elimistöstä 15 kertaa nopeammin kuin muilla.
Näissä erityistapauksissa sitä kannattaa nauttia.
B9-vitamiinia tarvitaan raskauden aikana.
Muuten voi tulla epämuodostumia, hermostoputken häiriöitä.
B:tä siis tarvitaan joissain erityistapauksissa lisää.
Muuten yleensä sen saanti on turvattu -
eikä sitä ole syytä ylenmääräisesti ottaa.
Siitä näet voi seurata joitakin hankaliakin ongelmia, -
jotka tosin ovat ohimeneviä.
Hyvä katsoja! Kiitos, että seurasit Herra käyttää lääkäriä -ohjelmaa!
Voit tukea näiden ohjelmien tuottamista -
soittamalla numeroon 0600-10077.
Puhelun hinta on noin 10 euroa.
Voit myös laittaa tukesi ruudussa näkyvälle tilille.
Laita viite, niin se ohjautuu tämän ohjelman tekemiseen.
Kiitos, että olet mukana näiden ohjelmien tuotannossa!
Tekstitys: Tuula-Riitta Virrankare